પૂર્વજો અને પિતૃઓનું ઋણ ચૂકવવા માટે તર્પણ કરાવવા શ્રદ્ધાળુઓની ભીડ જામે છે. ભાદરવા માસના છેલ્લા પંદર દિવસ એટલે કે શ્રાદ્ધ પક્ષમાં તો પિતૃતર્પણનું વિશેષ મહત્ત્વ હોય છે. આમ, લગભગ આખા ભાદરવા માસમાં રાજ્યમાં ચાણોદ, જૂનાગઢના દામોદર કુંડ, સિદ્ધપુરના બિંદુ સરોવર, વેરાવળના પ્રાચી તથા ત્રિવેણીસંગમ સહિતનાં તીર્થસ્થળો પર ભાવિકોની ભારે ભીડ જામે છે. રાજ્યનાં મોટાભાગનાં તર્પણ સ્થળોએ હાલ તર્પણ માટે ઉમટી રહેલા શ્રદ્ધાળુઓને અસુવિધાઓના કારણે ભારે હાલાકી ભોગવવી પડે છે.